Lav et referat af nedenstående tekst:

Tekst:
Nordjyllands Politi blev tirsdag aften klokken 21.52 kaldt ud til en adresse i Farsø, hvor en kvinde var blevet overfaldet af en kæreste på hans adresse. - Kvinden får knytnæveslag og bliver bidt. Hun har nogle skader, blandt andet har hun slået nogle tænder og har fået kradsemærker, men det er ikke noget alvorligt, oplyser vagtchef ved Nordjyllands Politi Jess Falberg. Kæresten blev ved politiets ankomst anholdt og er onsdag morgen stadig anholdt, da han ifølge vagtchefen tidligere er kendt for lignende forhold. Nordjyllands Politi har valgt at foretage personundersøgelse af begge parter med en retsmediciner, da man i løbet af formiddagen skal finde ud af, om man vil fremstille kæresten i grundlovsforhør. Vagtchefen oplyser, at ved et eventuelt grundlovsforhør vil sagen blive fremstillet som en sag om grov vold.

Referat:
En kvinde blev tirsdag aften overfaldet af sin kæreste i Farsø. Begge skal nu undersøges af en retsmediciner, og politiet overvejer at fremstille kæresten i grundlovsforhør, da han er kendt for lignende forhold.